**Tomasz Bernard Peta** (født 20. august 1951 i Inowrocław i det kujaviskpommerske voivodskap i Polen) er katolsk erkebiskop av Astana i Kasakhstan.

Liv og virke
------------

### Bakgrunn

Tomasz Peta studerte bibelvitenskaper ved presteseminaret i Gniezno og pastoralteologi i Warszawa. 

### Prest

Han ble presteviet 5. juni 1976 for bispedømmet Gniezno, og virket deretter i sjelesorgen. 

I 1990 ble han sogneprest i menigheten *Maria Fredens dronning* i Oziornoje i Kasakhstan; samtidig var han dekan for den nordlige pastoralregion.Han innehadde hadde begge embetene i åtte år. Området var enormt, og de fleste katolikkene, av polsk opprinnelse, tyskere fra Kasakhstan og til og med litauere, hadde lidd mer enn seksti år med ateistisk kommunisme. Å gjenopprette menighetsstrukturer var et vanskelig oppdrag.

### Biskop, apostolisk administrator av Astana i Kasakhstan

Pave Johannes Paul II utnevnte ham i 1999 til apostolisk administrator i Astana. I2001 utnevnte han ham til titularbiskop til tittelen *Benda* og bispeviet ham den 19. mars 2001 i Peterskirken; medkonsekratorer var kardinalstatssekretær Angelo kardinal Sodano og Giovanni Battista kardinal Re, Prefekt der Bispekongregasjonen. En rekke andre biskoper var også tilreist for anledningen; blant annet de senere kardinaker Fernando Filoni og Marc Ouellet, P.S.S.

Den 22- til 25. september samme år ledsaget han pave Johannes Paul under hans apostoliske reise til Kasakhstan.

### Erkebiskop av Astana

I 2003, da administraturet Astana ble elevert til erkebispedømme, ble Peta den første erkebiskop der. Samme år ble han dessuten president for bispekonferansen i Kasakstan. I 2008 ble han av pave Benedikt XVI dessuten tilknyttet Kleruskongregasjonen.

Den 10. juni 2019 publiserte erkebiskop Peta sammen med kardinalene Janis Pujats og Raymond Leo Burke og de biskopene Jan Paweł Lenga og Athanasius Schneider dokumentet *Declaration of Truths*, med førti punkter som utlwgger og forklerar den katolske tro og lære. Dokumentet var foranletiget av «den universelle læremessige forvirring og desorientering», som udertegerne anser å råde innen den katolske kirke. Undertegnerne vender seg særskilt mot pave Frans erklæring *Document on Human Fraternity for World Peace and Living Together*, også kjent som *Abu Dhabi-erklæringen* (publisert den 4 februar 2019), som blant annet hevder at mangfoldet av religioner er Guds vilje. De to kardinalene og de tre biskopene mener at den religion som ble født ut av troen på Jesus Kristus er den eneste religion som er blitt skapt ved Guds direkte vilje.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio, O.P. (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (16235-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Henry Benedict Mary Clement Stuart of York (1725-1807) \*1758
* Pave Leo XII (1760-1829) \*1794
* Kardinal Chiarissimo Falconieri Mellini (1794-1859) \*1826
* Kardinal Camillo di Pietro (1806-1884) \*1839
* Kardinal Mieczyslaw Halka Ledóchowski (1822-1902) \*1861
* Kardinal Jan Puzyna z Kosielsko (1842-1911) \*1886
* Erkebiskop Józef Bilczewski (1860-1923) \*1901
* Erkebiskop Bolesław Twardowski (1864-1944) \*1919
* Erkebiskop Eugeniusz Baziak (1890-1962) \*1933
* Pave Johannes Paul II (1920-2005) \*1958
* Erkebiskop *Tomasz Peta*

Referanser
----------

1. ↑  Brockhaus, Hannah (26. august 2019). «Pope Francis lends support to committee on Abu Dhabi declaration». *Catholic News Agency* **(engelsk)**. Arkivert fra originalen 13. september 2019. Besøkt 4. oktober 2020.
2. ↑  «Declaration of the truths relating to some of the most common errorsin the life of the Church of our time» (PDF) **(engelsk)**. One Peter Five. 31. mai 2019. Arkivert fra originalen ( [PDF]) 20. januar 2021. Besøkt 20. januar 2021.
3. ↑  «Explanatory note to the "Declaration of the truths relating to some of the most common errors in the life of the Church of our time"» (PDF) **(engelsk)**. One Peter Five. 31. mai 2019. Arkivert fra originalen ( [PDF]) 20. januar 2021. Besøkt 20. januar 2021.
4. ↑  Pentin, Edward (10. juni 2019). «New ‘Declaration of Truths’ Affirms Key Church Teachings». *National Catholic Register* **(engelsk)**. EWTN News, Inc. Arkivert fra originalen 20. januar 2021. Besøkt 20. januar 2021.
5. ↑  catholic-hierarchy.org petatom, lest 24. januar 2021

Eksterne lenker
---------------

* Kurzbiografie
* «Kasachstan, ein Land der Leiden und das Begegnungszentrum der Frau aller Völker»[*død lenke*]

  


|  |  |
| --- | --- |
| Oppslagsverk/autoritetsdata | Prabook **·** Catholic-Hierarchy **·** VIAF **·** GND
 |